text: Seinastu tíðindiHagtølSjóvinnu KTGrøn orkaStørv í vinnuniSamrøður og kjakSjónbondTíðindabrævÚtbúgvingar og skeiðProfilarBløð og lesnaðurNevndarfrásagnirÁrsfrágreiðingarHavnirMeiningarLimir í BFIBFI á Instagram
text: #000001
text: Felagið keypti bátin í fyrrárið, og síðani er báturin riggaður til. Nýggi Rescue Lív er rúmligari enn gamli báturin, og umstøðurnar hjá manningini eru nógv betri. Umstøðurnar til sjúkraflutning eru eisini væl betri, umframt at pláss er fyri fleiri fólkum umborð, gerst tað neyðugt í eini neyðstøðu.
text: #000006
text: Heðin Mortensen, borgarstjóri, flutti fram røðu undir Bryggjubakka, tá ið báturin varð navngivin. Les røðuna niðanfyri.
text: #000007
text: - Góðu bjargingarfólk og tit mongu sjálvbodnu. Góðu tit øll!
text: #000008
text: - Tað er gott at síggja so nógv fólk her í dag. Og hetta er jú ein heilt serligur dagur, nú hesin stásiligi báturin verður navngivin.
text: #000009
text: - Tit eru ein sterkur sjálvboðin felagsskapur, og tað er tykkum fyri at takka, at vit hava eitt gott og vælvirkandi bjargingarfelag í høvuðsstaðnum. Tað er sjón fyri søgn, at tit ganga uppí arbeiðið við lív og sál.
text: #000010
text: - Tað vóru eisini eldsálir, sum byrjaðu Havnar Bjargingarfelag, og enn er tað hesin sami góði viljin hjá tykkum øllum at standa saman um felagið.
text: #000011
text: - Fyri Tórshavnar kommunu er tað ein sjálvfylgja at stuðla rakstrinum fíggjarliga, eins og at tit hava frítt bátapláss her í Vágsbotni.
text: #000013
text: - Nógv er gjørt við henda bátin, síðani hann kom til Føroya úr Svøríki. Og hesum fyrireikingunum hevur Tórshavnar kommuna eisini stuðlað.
text: #000015
text: - Men fram um alt annað, so er tað tykkara miðvísa arbeiði, sum ger, at báturin í dag verður navngivin.
text: #000016
text: - Mær er sagt, at tit byrjaðu at skráseta allar arbeiðstímarnar, tá ið tit fóru undir at rigga bátin til. Men tá ið tit komu upp um 1.000 tímar, góvust tit at telja tímarnar. So tit hava lagt fleiri túsund tímar av sjálvbodnum arbeiði í handa bátin - og tí er hetta ein heilt serligur dagur hjá tykkum at røkka málinum!
text: #000017
text: - Havnar Bjargingarfelag bleiv stovnað, eftir at Goðanes fórst við Flesjarnar. Stovnandi aðalfundur var í februar 1957. Fundurin varð hildin í Sjónleikarhúsinum, har eini 80 fólk vóru á fundi. Tríggjar vikur seinni var Kollafjarðar Bjargingarfelag eisini stovnað.
text: #000018
text: - Endamálið við Havnar Bjargingarfelag var “at fremja bjargingarmál, har vandi er fyri sjóláti” og fremsta málið var “at fáa til vega bjargingaramboð, at vekja ans fyri bjargingarmálum og at venja upp menn og kvinnur til bjargingar á havi og við strendurnar”. Seinni kom felagið eisini at umfata bjarging uppi á landi.
text: #000019
text: - Felagið helt fyrst til á einum pakkhúslofti niðri á Sælingahellu.
text: #000020
text: - Í 1975 gjørdi felagið so avtalu við Býráðið um at leiga gamla pakkhúsið hjá Thorshavns Mælkeforsyning & Margarinefabrik – Meiarínum - í Vágsbotni.
text: #000021
text: - Tað var eisini um hetta mundið, at felagið keypti ein týskan gummibát. Báturin hevði tveir uttanborða motorar, og teir vóru heili 28 hestar hvør. Báturin kostaði 75 tús. krónur, og Lion Club her í Havn hjálpti til við at fíggja bátin.
text: #000022
text: - Rescue Lív ger okkum øll í Tórshavnar kommunu tryggari á sjónum. Steðgar ein bátur upp, so fer Rescue Lív skúmandi út. Tit eru eisini við í bjargingum, og so er báturin eisini álitið hjá nólsoyingum og øllum í Hesti og Koltri.
text: #000024
text: - Tit røkja sjúkraflutningin úr Nólsoy, sum nólsoyingar eru sera takksamir fyri. Rescue Lív hevur bæði siglt við eldri fólki, við barnakonum og børnum, sum eru komin til skaða – ja, øllum nólsoyingum, sum hava tørv á at koma á sjúkrahús. Og tit eru altíð til taks, er eitthvørt áfatt í Hesti og Koltri.
text: #000025
text: - Tit hava eisini eitt avbera gott samstarv við Sløkkiliðið, sum kallar bátin út, tá ið tørvur er á tí.
text: #000026
text: - Nýggi báturin merkir eisini nýggjar tíðir fyri tykkum, sum eru knýtt at felagnum.
text: #000027
text: - Hesin báturin er væl størri, hann klárar størri sleip, hann er rúmligari innan og uttan, hann ber seg betri í ringum veðri, og so er báturin sera væl útgjørdur í allar mátar.
text: #000028
text: - Umborð er eisini ein sløkkipumpa, so báturin kann sløkkja eld eitt nú í Nólsoy. So eisini á hesum økinum er Rescue Lív eitt ordans álit.
text: #000029
text: - Og so er ein bjargingarskutari komin til landið, og ætlanin er, at hann altíð verður á dekkinum.
text: #000030
text: - Rescue Lív er ein sólskinssøga, og Tórshavnar kommuna fer framhaldandi at vísa hesum góða fari alla vælvild. Tit skulu vita, at her í Vágsbotni kemur Rescue Lív altíð í trygga havn.
text: #000031